Любовта се рисува във формата на кръг.
Никой не знае къде започва.
И всъщност никога не свършва.
Двамата с теб сме...
Просто сме завинаги.
Винаги и по всички начини.
ИЗКРИВЯВАНЕ НА ВРЕМЕТО
Понякога, когато не гледаш,
те наблюдавам от другия край на стаята.
И се питам дали ако не те познавах...
...пак щях да се влюбя в теб.
И какъв е отговорът?
Тейт и Дона се развеждат.
Тейт и Дона?!
Та те направиха купон!
Защо ще правят купон, ако се развеждат?
Това е раздяла, но не е край.
Изглеждаха щастливи.
Наистина мислех, че са щастливи. - Да.
Ник и Джанин
Хайде, Чарли.
Изведи татко на разходка, като стане. Чао, Чарли.
Чарли! Добро момче. Да вървим.
Хекима, изпрати този клип на Зоуи. - Изпратен е.
Да вървим, Чарли.
Добро утро, Ник. - Добро утро, Маркъс. Здрасти, Стеф.
Ало? - Зоуи, страхотен подарък.
Ти си най-готината сестра. Много ти благодаря.
Честит рожден ден! - Много си мила.
Сибила го избра. - Тя там ли е?
Да, и те чува.
Благодаря, Сибила.
Продавачът каза, че още работи. Помолих го да сложи батерии.
Много яко.
Какво каза тя? - Да дойдете с нас на катерене.
Не, не обичам да правя неща, при които може...
Да ти е забавно? - Да се пребия.
Ще е тъжно да умра на рождения си ден или близо до него.
Получи ли клипа, който ти пратих? - Какво представлява?
Подарък от Джанин. - Какво е?
Това е...
...ръката ми. Визуално изкуство.
Ръцете разказват истории.
Сибила каза, че е красиво. - Тя разбира.
Елате с нас на скално катерене. - Не.
Ако някой път решите да играете боулинг на трева
или ракетбол по двойки...
Много си скучен. - Знам.
Честит рожден ден!
Благодаря.
До скоро, Зоуи.
Чао, обичам те.
Това, което искаме да постигнем,
е да предвидим резултатите от етапите на планиране.
Взели ли сме предвид вредата върху околната среда?
Обмислили ли сме резултата от изборите си?
В рамките на определен дизайн
как сме предвидили евентуални промени в гъстотата на населението
и социалните системи?
Най-важното...
Беше от силните. - Леле!
Проклети прескачания на времето! - Нищо не усетих.
Трябва да се обадя на жена си.
Вземи. - Починете си за минута.
Проверете дали близките ви са добре.
Хекима, обади се на Джанин.
Ало? - Усети ли?
Леко, не беше нещо сериозно.
Ще те препитам.
Как се казваш? - Джанин Микълсън.
Къде живееш? - На "Лантана Кресънт Лейн" 11.
За кого си омъжена?
За теб - Никълъс Пери Микълсън.
Нищо не се е променило. Всичко е наред, още сме заедно.
Не може да се паникьосваш при всяко прескачане на времето.
Чули?
Да, права си. - Добре, до довечера.
Обичам те. - И аз.
Я кой се появи. Здравей, Чарли.
Здравей, приятелче. Добре ли си?
Добро коте си, Чарли.
Страхотни са. - Невероятна хореография.
Наистина умеят да се изразяват физически.
Художествено произведение ли е? - Да.
Прекрасно е.
Мисля, че ще ти хареса.
Честит рожден ден!
Сестра ти ми писа, че ни е поканила на катерене.
Ходи ли ти се? - На катерене?
Няма да се катерим, просто ще идем с тях.
Не ти ли се струва странно? - Кое?
Сибила и Зоуи. Най-добрият ти приятел да не говори английски.
Не е странно, различно е.
Това, че е различно, не го прави странно.
И все пак.
Обичам сестра си, но понякога е малко...
Не смятам така.
Какво? - Не мисля, че харесвам котки.
Недей така. - Сериозно.
Не харесвам котки.
Но обичаш Чарли.
Обичам кучета. Сестра ми е алергична към тях
и чаках да се изнеса от вкъщи и да си взема куче.
Каза, че ако ние не приберем Чарли, никой няма да го направи.
Да.
Но въпреки това.
Нещо не е както трябва.
Томи е променил хода на времето ни.
Не е. - Три фазирания за една година.
Това не е случайно. Този негодник...
Усещам го, Джанин. Ние имахме куче.
И го обичахме.
Спасихме Чарли заедно. - А тоя скапан богаташ...
Томи ти беше приятел. - Това беше отдавна.
Той иска да си те върне.
Прескача през времето, за да ни попречи да сме заедно.
Трябва да се оплачем в полицията.
Престъпление е само ако е променил хода на времето ни,
а той не е, така че нищо не могат да направят.
Тогава може аз да се върна назад.
Може да се върна в миналото и на Томи да му се случи нещо.
За бога, Ник! - Ти никога няма да го срещнеш
и няма да се стигне до тази каша.
Единствената причина да сме заедно е Томи.
Ако не се бях омъжила за него, нямаше да те срещна.
А идеята да се върнеш във времето и да му направиш нещо...
Обещай ми, че няма да вършиш подобни глупости.
Ник!
Аз не мога да прескачам, не съм богат.
Обещай ми, Ник.
Какво гледаш?
Ами ако сме имали деца?
Ами ако сме имали семейство?
Щяхме да помним. - Ако Томи е променил миналото ни,
след два-три часа няма да си спомняме нищо.
Нещо не е наред. - Престани.
Моля те.
Женени сме от пет години. Имаме котарак Чарли, когото обожаваме.
Заедно сме.
Винаги казваш, че щеше да ме обичаш, дори ако не ме познаваше.
Никой не може да заличи връзката ни.
Никой.
Нали?
Да.
Добре.
Понятието "време" вече е различно.
Пътуването във времето и фазирането са част от живота.
Богатите ходят до Киото с частни самолети,
прескачат във времето и паркират яхтите си на брега на Монако.
Не мрази играча, а играта.
За мен това, което е тъпо,
е, че двамата се карате за Джанин.
Като някакви първобитни. - Тя е моя жена.
Първо е била жена на Томи.
Развели са се! - Защото тя се влюби в теб.
Влюби се в мен след развода.
Наистина ли? След това?
Или може би ти си променил малко живота им?
Не умишлено, но...
Може би си направил нещо, което ги е променило
достатъчно, за да се разделят.
Понякога промяната е хубаво нещо. Помниш ли Алекс?
Беше сигурен, че ще се ожениш за нея.
Това беше много преди да срещна Джанин.
Няма да дам жена си на бившия й мъж.
Значи твоят начин да спасиш брака си
е да спориш с Джанин за кучета и котки
или какъв пол са били децата, които не сте имали.
Казваш, че Томи е вманиачен,
но ти си вечно на тръни
и накрая ще загубиш жена си.
Даваш съвети, а никога не си имала връзка.
Ало?
Много зряло от твоя страна.
Зоуи, съжалявам. - Съжаляваш ли наистина?
Да. - Ще се чуем по-късно.
"Хамбълтън Солюшънс".
Томи Хамбълтън, ако обичате. - Един момент.
Офисът на Томи Хамбълтън .
Аз съм Ник Микълсън, искам да оставя съобщение.
Ще проверя дали е свободен.
Не, казах, че искам да оставя съобщение...
Ало?
Томи, Ник е. Микълсън.
Ник, тъкмо си мислех, че загубихме връзка,
а ми казаха, че ме търсиш. Какво става, как си?
Много добре. - Радвам се да го чуя.
Виж, Томи, знам, че сигурно си много зает,
но ми се иска да се видим и да си побъбрим.
Абсолютно. Какво ще кажеш да пием по едно в "Дъ Лофт"?
Може и довечера, ако имаш време.
Да, става. Ще се радвам да те видя.
Все си мислех, че няма да се превърна в баща си
и да пропилея живота си в този бизнес.
Но един ден той обяви, че се оттегля от компанията
и очаква от мен да постъпя както трябва.
Замислих се, че колкото и да е голяма компанията,
все пак е семеен бизнес.
На вратата пише моето име.
Трябва да се постарая...
...хората да уважават това име.
Явно много работиш. Остава ли ти време да се забавляваш?
Определено не като едно време в Ла Хоя.
Самотно е на върха, а?
Скоро чувал ли си се с Алекс? - С Алекс?
От години не съм говорил с Алекс. - Чудя се какво ли прави.
Обади й се.
Беше твое гадже, обади й се ти.
Поддържам връзка с Тейт и Дона.
Казаха, че прескачаш във времето. Сигурно е хубаво.
Не си ли го правил? Невероятно е да пътуваш във времето.
Миналото вече не е само в учебниците по история,
вече можем да го преживеем, да го докоснем,
да бъдем част от него. - Да го променим.
Никой не може да промени миналото.
Може само да поизчисти настоящето.
А ти как си? Как я караш?
Добре съм.
С Джанин имаме проблеми.
Миналата година попаднахме в няколко фазирания, доста сериозни.
И наскоро имаше едно.
Неудобствата на съвремието, а? - Не са просто неудобства.
Животът ни се промени.
Страх ме е, че някой ден Джанин ще изчезне
и няма да я помня или да съм женен за нея.
Притеснявам се, че някой иска да ни раздели.
Това изненадва ли те? Джанин е страхотен човек.
Още като се разведохме, се омъжи за теб.
Чакай малко...
Не съм откраднал Джанин от теб. - Никой не е нечия собственост.
Но ако започнеш връзка с някого,
променяш дузина други житейски истории.
Те не се случват,
защото една връзка анулира всички други възможности. Ами ако...
Да вземем например нея.
Да речем, че двамата се влюбите.
Някой друг никога няма да разбере какво е да е с нея,
да се смее с нея,
да прекара с нея уикенд в Мадрид, Милано или Милуски.
Само защото ти си я срещнал първи.
Любовта е вид престъпление. Влюбим ли се в някого,
лишаваме други от този човек И ВСИЧКИ ВЪЗМОЖНОСТИ.
Опитваш ли се да откраднеш Джанин?
Това би било незаконно и неморално.
Връщаш ли се във времето с тази цел?
Понеже съм такъв, нали? Знам какво мислите за мен.
Кои ние? - Ти. Всички от Ла Хоя.
Мислехте ме за разглезено богаташко дете. И още го мислите.
Томи, трябва да си решиш някои проблеми.
Пътуването във времето не е начинът. Ако имах твоя късмет...
Все бях късметлията, нали?
Имал съм късмет само веднъж в живота -
когато срещнах Джанин. И ако го бях осъзнал...
...нямаше да допусна бракът ни да се разпадне.
Така че...
От мъжа, който я загуби, към мъжа, който е с нея -
цени всеки ден, Ник. Бъди щастлив.
Щастието е единственото по-преходно нещо от времето.
Мога ли да ви помогна?
Напоследък имам проблем с времеви промени.
Искам да взема мерки, преди да стане по-зле.
Запознат ли сте с компанията ни? - Виждал съм реклама.
"Защита на миналото" е новатор в съхранението на спомени.
Предлагаме решения при проблеми с възстановяването,
с достъп от настолно или мобилно устройство.
Има възможност за връщане на пълната сума,
ако се загубят спомени заради насичания, фазирания...
Значи ако изгубите спомените ми...
Може да си поискате цялата сума обратно.
Но това не е гаранция срещу загуба.
Никой не може да гарантира запазване на спомените на 100 процента,
но успеваемостта ни е сред най-високите
в бизнеса със запазване на спомени.
А как ви давам спомените? - След като ви регистрираме,
качвате файлове, снимки, клипове, които са вече цифровизирани,
на хрономатично изолираните ни сървъри.
Ако подозирате фазиране, обадете се, ние ще свършим останалото.
Фазиранията са част от живота.
Но наистина смятам, че правят спомените по-ценни.
Здравей.
Здрасти. - Здрасти.
Как мина денят ти? - Добре.
Правиха последната си репетиция,
а аз снимах мястото на спектакъла.
Прекрасно е.
Ще се получи страхотно.
Познай какво направих днес. - Какво?
Купих времева капсула. - Какво?
Времева капсула.
Качваш всичките си снимки и клипове
на нещо като голям сървър. Ако се случи фазиране...
Току-що влязох, а ти вече говориш за фазирания.
Говоря за съхранение на спомените ни.
Къде е тази фирма? - В мола.
Фирма за запазване на спомени
между "Фут Локър" и "Сладките на г-жа Фийлдс"?
Не е важно къде се намира, а какво може да прави.
Писна ми да говорим за това.
Не говоря за това, предприел съм нещо.
Все ми е едно.
Все ти е едно...
Ще направя всичко да запазя спомените и живота ни.
Ако трябва, ще ползвам фирма, ако трябва, ще говоря с Томи...
Говорил си с Томи?
Казах ти да спреш с това.
Той няма да направи нищо.
Три пъти се опитва - за толкова знаем.
Само ще го ядосаш. - Не ме интересува.
Не е нужно да го дразниш. Той няма да направи нищо.
Все повтаряш, че няма да направи нищо,
но се питам откъде знаеш.
Джанин?
Откъде знаеш?
Говорила ли си с него?
Говорила ли си с Томи?
Виждали ли сте се?
Е, не!
Ходила си при него! - Просто...
Исках да ни остави на мира.
И затова си отишла при него?! - О, боже!
Той това иска.
Иска да бъде с теб. - Спри!
Иска да те отнеме от мен!
АЗ...
Обичаш ли го още? - Не.
Но си отишла. - Бях омъжена за него.
Като си обичал някого, не спира изведнъж да ти пука за него.
Къде се видяхте?
В офиса му.
Само в офиса му? - Да.
Срещнахме се във фоайето и...
...седнахме встрани.
Опитах се да му обясня, че...
Знам, че му се иска да се съберем пак, но...
...връзката ни е приключила.
Той...
...се опита да покаже, че се е променил,
че ме цени.
Опитал се е да ти покаже... Как?
Подари ми нещо.
Обеща ми, че ако го задържа, той...
...ще ни остави на мира, ще спре с тези фазирания.
Не знаех какво да правя, не исках да ти казвам,
но не можех да го скрия.
Това е било от него. - Ник...
Ник!
Чарли! - Не го искам тук!
Помогни ми да намеря Чарли. - Аз не обичам котки.
Така...
Опитай се да разбереш защо постъпих така.
Знам, че бяхте приятели с Томи,
и понеже го ненавиждаш, смяташ, че и аз трябва да го мразя,
но...
За мен е различно.
Ти не си бил женен.
Аз бях почти осем години с Томи и това не се заличава току-така.
Не го обичам, но все пак не ми е безразличен.
Не мога да забравя времето ни заедно,
защото и хубавите, и лошите, и ежедневните неща -
всичко е водело към момента, когато срещнах теб.
Виждам как ти влияе Томи.
Искаш да се върнеш в миналото и да му направиш нещо.
Може би само си говориш, защото си ядосан,
но знаеш ли как се чувствам аз?
Знаеш ли колко ме плаши това?
Ако фактът, че съм се видяла с Томи
и съм взела някакъв подарък от него,
ще спре всичко това,
то трябва да спре.
Парите, които Томи дава, за да се опита да ни раздели...
Той не може да направи това.
Само ние можем.
Любовта се рисува във формата на кръг.
Никой не знае къде започва.
И всъщност никога не свършва.
Ние с теб...
...сме завинаги.
Винаги и по всички начини.
Здрасти, Зоуи.
Няма да повярваш какво открих. Джанин се е виждала с Томи.
Не на любовна среща,
но се е видяла с него и той е подарил някаква тъпа джаджа.
Ник, чуй ме. Сибила умря.
Паднала е, докато се е катерила.
Не можаха да я спасят.
Трябваше да съм там.
Трябваше да съм с нея, а не отидох.
Може ли да дойда да те видя?
Да, искам да дойдеш.
Аз трябваше да съобщя на родителите й.
Не знаех какво да кажа.
Буквално не знаех какво да кажа, не говоря португалски.
Повторих го...
...три-четири пъти.
"Тя е мъртва.
Дъщеря ви е мъртва."
Те не ме разбират. И какво правя?
Започвам да говоря по-силно.
С всяко повтаряне става все по-реално.
Сибила е мъртва.
Ами ако не е?
Може би е само фаза, разместване във времето.
Помня Сибила.
Ако беше фаза, нямаше да я помня.
Ще ми се да не я помнех. - Недей така.
Тя беше най-добрата ти приятелка.
Трябва да бъде помнена. - Какво да помня?
Трябваше да съм с нея, а не отидох.
Трябваше да съм там.
От вчера изпитвам само болка и вина.
Отношенията ви не са били болка и вина.
Шегувах се с Джанин, че не разбирам
как може най-добрият ти приятел да не говори същия език,
но това показва колко близки сте били.
И така сте можели да бъдете заедно,
да държите една на друга.
А когато държиш на някого, това е всичко, което има значение.
Съжалявам, че те занасях за Томи. - Сега не мога да мисля за Томи.
Не знаех какво е да загубиш някого, когото обичаш.
Гледай да не я изпуснеш, Ник.
Положи всички усилия да задържиш жена си.
Той не може да ни раздели. Само ние можем да го направим.
Любовта се рисува във формата на кръг.
Никой не знае къде започва.
И всъщност никога не свършва.
Двамата с теб...
...сме завинаги.
Винаги...
...и по всички начини.
Искам да отида някъде с теб.
Къде?
Където и да е.
Кога?
Сега.
Последните дни почти не ми говориш.
Ще избягаме.
Ще бягаме, докато...
...не свършат местата, на които можем да бъдем.
Каквото ни трябва - ще намерим. Каквото нямаме - ще купим.
Само...
Само бъди с мен винаги.
И по всички начини.
Микълсън.
Бордовите карти, моля. - Билетите са у мен.
Секунда.
Може ли да я снимам?
Благодаря.
Ник!
Джанин!
Какво...
Джанин...
Джанин?
Хекима, обади се на Джанин. - Няма такова име в контактите ти.
Търси Джанин Микълсън.
Съжалявам, няма такова име.
Моминското й име...
Картър. - Не разбрах.
Търси Джанин Картър! - Съжалявам.
Няма такова име. Да опитам ли пак?
Мамка му.
Мамка му!
Ало? - Никълъс”?
Аз съм - Джанин.
Кажи го заедно с мен - Джанин Микълсън.
Бях омъжена за Никълъс Пери Микълсън.
"Бях"? - Живеем на... Живеехме на...
Имахме котка - Чарли.
Къде си? - С Томи съм.
Женени сме от 9 години. - Минаха едва няколко минути.
С теб не сме се срещали, а след час-два няма да се помним.
Чуй ме, ти не обичаш Томи.
Различно е. - Променил е миналото.
Сега е по-добър. - Променил е миналото.
Искам да запомниш това - любовта се рисува във формата на кръг.
Където и да си, ще те намеря.
Чули? Ще намерим как да се върнем.
Джанин?
Г-н Микълсън, нашите техници провериха сървъра,
но не можаха да възстановят спомените ви.
Какво значи това? - Ще продължат да търсят,
но фазирането е било сериозно,
а всяка промяна е сама за себе си...
Започвам да забравям жена си, започвам да я губя.
С покупката имате гаранция за възстановяване на пълната сума.
Можем да ви върнем парите.
Искам си спомените.
Всяко фазиране е само за себе си,
а за момента не успяваме да възстановим спомените ви.
Искате ли да задвижа нещата по компенсирането?
Хекима, живея на...
Искаш ли да се прибереш? - Да.
Мога да го сложа на картата. Готово.
Здравей.
Здравей, Чарли.
Как си?
Как е доброто ми момче?
Здрасти.
Алекс?!
Добре ли си?
Божичко, топъл си.
Ще кажа на Тейт и Дона, че не можем да отидем.
Ще го отпразнуваме друг път.
Какво ще празнуваме?
Това шега ли е?
Осиновиха дете, вече са семейство.
Пиши им да ги поздравиш, аз ще поръчам храна за вкъщи.
Искаш ли нещо конкретно? Тайландско от любимия ти ресторант?
Да, може.
Ник и Алекс
Това, което искаме да постигнем,
е да предвидим резултатите от етапите на планиране.
Взели ли сме предвид вредата върху околната среда?
Обмислили ли сме резултата от изборите си?
Как сме предвидили евентуални промени в гъстотата на населението
и в социалните системи?
Най-важното е да поддържаме взаимодействие
и да обмислим дългосрочните последици от съвременния живот.
Здрасти.
Сега ли свършваш работа? - Да.
Наистина са ви натиснали, а?
Ще изведа Чарли. - Вече го разходих.
Цял ден съм седял.
Искам да се разтъпча. Хайде, Чарли.
Да вървим.
Здрасти.
Отивам на работа.
Добре.
Довечера пак ли ще закъснееш?
Не знам.
Вероятно.
Добре.
Ако ще закъсняваш, може да се видя с Дона.
Добре.
Нещо не е наред между нас.
Знам, че нещата не се променят за един ден, но сякаш така стана.
Отдалечили сме се,
а не знам защо.
Липсва ми времето, прекарано с Ник.
Знаеш ли кое ми липсва? Да танцуваме.
Да, Ник ме водеше на танци през уикенд.
Напивахме се като хлапаци
и танцувахме лудешки.
Не ни пукаше, че ни гледат.
Не, не мога сама.
Не мога. Трябва и той да иска да работи по връзката ни.
Ако е щастлив, когато ме няма...
...искам да е щастлив.
Съжалявам, аз...
Имах нужда да поговоря с някого, а не знаех на кого да се обадя.
Благодаря, че ме изслуша.
Какво става?
Приятелка има проблеми с мъжа си.
Какви проблеми? - Май няма да ги бъде.
Близка ли ти е? - Да.
Бяхме много близки навремето в Ла Хоя.
Беше преди да се срещнем. - Покани ги тук.
Може да им се отрази добре. - Вече не сме си гъсти.
С него си развалихме отношенията. - Заради нея ли?
Защо го казваш така?
Когато мъже си развалят отношенията, обикновено е заради жена.
Не беше заради нея. Винаги съм искал да са заедно.
Мислех, че ще са добра двойка.
Наистина мислех, че ще са щастливи.
Мислех си да направя едно пътуване.
Къде?
Не съм се качвал на хидроплан.
Моля?
Имам нужда да се махна малко.
Аз...
За колко време?
Може би две седмици.
Сам?
Ако искаш да се разделим, просто ми кажи.
Усещам, че нещо не е като преди.
Знам, че нещата се променят.
Но все си мислех, че връзката ни ще е вечна.
Прибирам се, ти си тук, аз съм тук,
но вече не ни виждам заедно.
Или трябва да оправим нещата, или да скъсаме,
но няма да продължавам да стоя в неведение.
Не трябва да е така.
Не заслужавам такова отношение.
Тейт и Дона ни поканиха на вечеря.
Може ли да дойдеш и поне да се преструваш на щастлив?
Алекс? - Здравей.
Откога не сме се виждали!
Толкова години опити
и изведнъж за един ден станахме семейство.
Дори нямаше деветмесечна подготовка. Тейт се е шашнал.
Притеснява се дали ще е добър баща, вместо просто да е себе си.
Това е най-голямата промяна -
станеш ли родител, вече не може да бъдеш егоист.
Трябва да мислиш за друго, освен за себе си.
Трудно е, но чувството е... несравнимо.
Наистина несравнимо.
Вече мислех, че никога няма да разбера
какво е да имаш семейство.
Но понякога става така, както е трябвало да стане.
Приятен ден!
Понякога, като не гледаш, те гледам от другия край на стаята.
И се питам дали ако не те познавах
пак щях да се влюбя в теб.
И какъв е отговорът?
Здрасти, Зоу. - Здрасти, Ник.
Имам добра новина. Много добра.
Каква? - Сибила е жива.
Какво? - Жива е.
Ти беше прав, било е само фазиране.
Но аз си я спомням. Ако беше фазиране, нямаше...
Тя отново е тук и всичко е като преди.
Трябва да дойдете да го отпразнуваме.
Родителите й са били заедно цял живот и са били щастливи,
но аз не се виждах...
С един човек? - Има ли друг аспект на живота,
където целта е да ограничиш вариантите до един?
Тази мисъл ме плаши.
Но това прави връзките вълнуващи.
Всеки дене приключение.
Приключение е да скачаш с парашут.
Моногамията е нещастие с компания.
Но Денят на Св. Валентин е приятна идея.
Как е пациентът?
Продължавай да пиеш вода.
Аз съм за ампутация. - Добре съм.
Стига следващите 30 км да са по нанадолнище, ще се справя.
Добре.
Къде отива?
Не съм сигурна.
Или ще търси пещера, или ще се катери.
Напълно безстрашна е.
Започнала е да се катери на 6 г. Сега ходи всяка неделя.
Всяка неделя?! - Казва...
"Това е моята църква."
Не знам как е точно, сега уча португалски.
Тя е невероятна.
Ако ми се случи такъв инцидент, повече никога няма да се катеря.
Тя не знае какво е станало.
Как така?
Обещайте да не й казвате.
Не е било само фазиране.
Наистина е умряла.
Но не знае, защото аз се върнах във времето и...
...промених нещата така, че тя да не отиде да се катери.
Сериозно ли? - А какво можех да направя?
Тя е най-добрата ми приятелка, обичам я.
И...
Връщането ми струваше всичко.
Сега съм абсолютно на червено.
Но щом си я спасила, защо не искаш да знае?
Вижте колко е щастлива.
Как да й кажа, че любимото й занимание я е убило?
Само искам всичко да е като преди.
Зоуи, не се притеснявай за пари.
Ако ти трябва помощ, ще направим каквото можем.
Знам, че не си личи,
но никога не съм била по-щастлива.
Хайде да се забавляваме.
Сибила!
Секунда.
Ало?
Здравейте, търся Никълъс Микълсън.
На телефона. - Здравейте, г-н Микълсън.
Аз съм Райдър от "Защита на миналото". Имам добра новина.
Техниците ни успяха да възстановят
един от спомените ви на сървъра.
Коя сте вие?
Райдър от "Защита на миналото".
Преживели сте сериозна промяна,
сигурно много неща не помните.
Техниците успяха да възстановят един спомен.
Кратък е, но го имаме.
Ще го сложа в капсулата ви, ако искате да го видите.
За какво си мислиш, като мислиш за нас?
За много неща.
Кое е най-хубавото време?
В Ла Хоя.
Бяхме достатъчно пораснали да сме възрастни
и достатъчно млади да се държим като деца.
През уикенда ходехме на плажа, седяхме край огъня...
Ти, аз, Тейт, Дона, Томи...
Томи?
Не съм го чувал от години. - Наистина ли?
Ти го харесваше.
Бяхте добри приятели.
На моменти трудно го издържах, имаше голямо его.
Имаше някои комплекси, нищо ново под слънцето.
Не му беше лесно на Томи.
Томи имаше всичко.
Само защото беше богат ли?
Какво от това, че имаш пари?
Не знаеш кой ти е истински приятел,
дали хората те харесват...
Харесвахме го достатъчно. - Ти току-що каза, че бил задник.
Да, понякога беше.
И какво, харесваше ли го заради самия него, или го търпеше,
за да те покани на частния плаж на баща си?
Само казвам, че на Томи не му е било лесно.
Откъде знаеш? - Защото се обаждаше на мен,
когато се чувстваше самотен и имаше нужда да поговори с някого,
да седне до някого и...
...да поплаче понякога.
Да плаче?!
Да.
Томи е човешко същество.
Има чувства като всички останали,
изпитва болка като всички останали.
И най-голямото богатство не е лек за самотата.
Той липсва ли ти?
Липсва ми цялата тайфа от Ла Хоя. - А Томи?
Ако не беше той, с теб нямаше да сме заедно.
Не е вярно.
С теб бяхме приятели много преди Томи.
Най-добри приятели.
Да, но благодарение на Томи разбрах,
че да си влюбен в най-добрия си приятел,
не е лошо.
Само "не е лошо"?
Понякога е много хубаво.
И съм много благодарна.
Много благодарна.
Томи винаги е искал да сме щастливи.
Какво има? - Обади ми се някаква жена,
която твърди, че съм платил на фирмата й да пази спомените ми.
Сигурно е измама. Обажда ти се жена,
показва ти малко клипче
и казва, че ще ти даде още спомени,
ако преведеш 1000 долара в сметка на Каймановите острови,
защото тя е африканска принцеса.
Има нещо гнило. - Да, измама е.
Така се чувствах и преди няколко месеца,
когато... преживявах разни неща.
Когато искаше да зарежеш жена си ли?
Бях несигурен.
И искаше да зарежеш жена си.
Не съм убеден, че трябва да съм с Алекс.
О, майчице! Ти си като вътрешния ми глас,
който ми напомня защо не се обвързвам.
Проблемът е и в Алекс. Като говори за миналото,
не е сигурна, че е взела правилно решение.
Чувам го в гласа й. - Чуваш това, което искаш,
защото ушите ти са предубедени.
С Алекс сте щастливи, не разбирам какво се е променило.
Вече никой не знае какво се е променило. Вчера не е вчера,
откакто откриха пътуването през времето.
Като гледам този спомен...
Просто клип с нечия глава.
Като гледам този спомен, усещам, че нещо не е наред в живота ми.
Моят живот се срина,
а сега е хубав и не бих променила нищо.
Но ти го промени, защото не ти харесваше.
С Алекс сте заедно от цяла вечност.
Нима? - За бога! Още от времето в Ла Хоя.
Ти обичаш Алекс.
Ами ако обичам друга повече? - Коя?
Как се казва? Къде е?
Обясни ми за прескачането във времето.
Ник...
Аз изгубих най-добрата си приятелка.
Ти имаш жена си.
Кажи ми какво представлява.
Скъпо е. Много скъпо.
Но могат да те изпратят, където искаш да отидеш
в момента, в който искаш да бъдеш, плюс-минус секунди,
да поправят каквото искаш.
Могат да направят всичко, което трябва.
Има много правила, но е като с всичко останало.
Като платиш достатъчно, може да правиш каквото искаш.
Ами ако се върнеш, промениш миналото, но се окажеш без бъдеще?
Ако промениш миналото, няма да знам какво е станало и защо.
Затова запомни, че те обичам.
И винаги можеш да разчиташ на мен.
Къде искате да отидете? - В Ла Хоя.
Кога? - Кога искам да отида ли?
Не, в кой момент? Може да е когато искате.
Преди 13 години.
Искате ли да сте свидетел на исторически събития
или важни личности? - Не.
Искам обикновено пътуване във времето, да отида в Ла Хоя.
Имах добри приятели там по онова време.
Всеки петък вечер правеха купон на плажа -
с огън и червено вино.
Веднъж не можах да отида.
Бях... болен.
Много болен.
Знаех, че приятелите ми са на плажа и се забавляват.
А аз бях в апартамента си.
Облян в студена пот, болеше ме тялото...
Чувствах се съвсем сам.
Никога не съм се чувствал толкова сам.
Не ми харесваше.
Не исках повече да се чувствам сам.
След това с жена ми се замислихме...
...за сериозна връзка.
Това е моментът,
в който искам да отида.
Мога да ви запиша за икономично-комфортна екскурзия.
Ще бъде едно денонощие,
след 24 часа ви изтегляме.
Ще може да се движите в радиус от 32 км.
Цената на всичко ще е...
Искате ли да ви запиша?
Добро утро. - Добро утро.
Няма ли да ходиш на работа? - По-късно.
Добре.
Чао, до довечера.
Чао, Чарли. Чао, миличък. До довечера.
Алекс...
Винаги съм искал да си щастлива.
Голям образ си.
Чао.
Приеман ли сте в болница през последната година?
Не? - Имате ли увреждане
или заболяване, което може да ви пречи да пътувате?
Не.
Имате ли здравословни проблеми в момента?
Не.
Страдате ли от световъртеж или лабиринтит?
Не.
Лице за контакт? - Зоуи Микълсън.
Каква ви е връзката? - Сестра ми е.
Това са условията на договора.
С него се съгласявате да спазвате всички ограничения,
да не нарушавате правилата,
да не правите промени във времето,
да не пренареждате значими събития
и да не се намесвате в хода на историята.
Подпишете се най-отдолу, ако обичате.
Как ще платите? - С банков превод.
Трансакцията е осъществена.
Готово.
Да видим какво ви очаква в миналото.
Седнете, г-н Микълсън.
Изпийте течността, ако обичате.
Трябва да изпиете всичко.
Сега легнете назад.
Идеално.
Приятно пътуване, г-н Микълсън.
Добър ден, г-н Микълсън. Чувате ли ме?
Да.
Аз съм Стивън и съм техникът по пътуването ви.
Здравейте. - Понесе ли ви течността?
Нали не изпитвате гадене и дискомфорт?
Не. А какво съдържаше?
Ще броя от десет до нула.
Не е нужно да правите нищо, само се отпуснете
и се забавлявайте, като пристигнете.
Добре.
Приятно пътуване.
Десет.
Девет.
Осем.
Седем.
Шест.
Г-н Микълсън, много е важно да се отпуснете.
Иначе не може да пътувате.
Така е добре. Започваме.
Десет.
Девет.
Осем.
Седем.
Шест.
Пет.
Четири.
Три.
Две.
Да видим какво ви очаква в миналото.
Отпуснете се. - Любовта е с формата на кръг.
Ник!
Я, това е Ник.
Ник!
Здрасти.
Не те очаквах. Алекс каза, че си болен.
Мина ми.
Ела да пиеш чаша вино. - Томи, чакай.
Искам да говоря с теб.
Ще скъсам с Алекс.
Тази вечер ли? Защо?
Нещата не вървят
и мисля, че така е редно да постъпя, докато не е прекалено късно.
Не знам какво да кажа. Мислех ви за най-стабилната двойка тук.
Бяхме.
Но мисля, че всичко приключи.
Томи, знам, че харесваш Алекс.
Тя е...
Тя е добър човек, добър приятел.
Може би е най-добрият ти приятел.
Тя вижда у теб неща, които аз никога не съм виждал.
Подкрепя те по начин, по който аз не съм.
Аз съм истински задник. - Какви ги говориш?
Приемах приятелството ни за даденост.
Винаги сме се разбирали. - Разбирахме се,
защото ти даваше, а аз вземах.
Алекс...
...ми помогна да разбера как се чувстваш.
Тя наистина държи на теб
и мисля, че ако не бях аз, можеше да сте двойка.
Затова ще се махна от картинката.
Нямам представа какво ще каже Алекс
и как ще се почувства, но ако я интересува мнението ми,
ще й кажа, че ти си най-добрият човек, когото може да намери.
И това е самата истина.
Нас с Дона и Тейт...
...никога не ни е интересувало кой е баща ти и колко си богат.
Ти си наш приятел
и те обичаме.
Искаме само...
Аз искам само...
...да си щастлив.
И двамата да сте щастливи.
Звучи добре.
Алекс харесва Томи Хамбълтън.
Колкото и да ти е мъчно, преживей го. Бързо.
За теб има друга жена. Не знам коя или как ще се срещнете,
но като я видиш, ще знаеш, че е тя.
Каквото и да става, чакай. Ще познаеш правилния момент.
Г-н Микълсън, чувате ли ме?
Добре дошли отново.
Как мина пътуването?
Не ми е добре.
Нормално е да имате гадене и дезориентация.
Ще ви заведа в залата за пристигащи.
Може да си почивате там.
Когато сте готов, може да си тръгнете.
Добре.
Ник
Това, което искаме да постигнем,
е да предвидим резултатите от етапите на планиране.
Взели ли сме предвид вредата върху околната среда?
Обмислили ли сме резултата от изборите си?
Как сме предвидили евентуални промени
в гъстотата на населението...
Излизаме.
Не съм в настроение. - Не ме интересува.
Изглеждаш ужасно.
Излизаме.
Страхотно е, Зоуи.
Честит рожден ден. Сибила го избра.
Човекът каза, че още работи. Помолих го да сложи батерии.
Благодаря ти.
Със Сибила ще ходим да скачаме от скали този уикенд.
Искаш ли да дойдеш? - Не.
Имаш рожден ден, трябва да правиш нещо.
Мисля да си почивам.
А поне да те заведем на вечеря?
Не, имате си планове.
Може да ги отложим. - Не, идете.
Забавлявайте се.
И ти трябва да се забавляваш. - Имам нещо наум.
Какво нещо?
Зоуи?
Да?
Винаги ли съм бил самотен?
Много ми е трудно, Ник.
Години наред те гледах как се съсипваш
и не знам защо.
Само искам това да спре.
Искам да си щастлив.
Какво стана с приятелите ти от Ла Хоя? Не поддържате ли връзка?
Не, всички се...
Не знам, пътищата ни се разделиха.
Защо не си вземеш домашен любимец? Например куче.
Не искам куче. - Винаги си искал.
Мисля, че...
...котките се гледат по-лесно.
Може да си взема котка.
Ти си страхотна сестра, Зоуи.
Не бих и могъл да искам по-добра.
Ало? - Здрасти, Ник. Томи Хамбълтън е.
Томи? - Да. Отдавна не сме се чували, а?
Тъкмо казах на Зоуи,
че вече не се чувам със старата тайфа от Ла Хоя.
Няма да те лъжа. Зоуи ми се обади.
Притеснява се за теб.
Излишно се притеснява. - Тя ти е сестра.
Как да не се притеснява? Имаш рожден ден,
а планът ти е да си седиш вкъщи.
Имаме уговорка с компанията да се видим в "Дъ Лофт”.
Нали помниш "Дъ Лофт"? - Да.
Ще отбележим годишнината на Тейт и Дона.
Само ще пийнем, нищо специално. - Тейт и Дона...
Ами...
Май ще пропусна. - Ник...
Не е моя работа, но каквото и да преживяваш,
не е нужно да го преживяваш сам.
Ела да се видим за два часа.
Един час.
Пиеш едно, и си тръгваш.
Добре, ще мина. - Супер. Ще се видим в 20 ч.
Ник?
Ник!
Дойде, а? - Нали казах, че ще дойда.
Твърде дълго не сме се виждали. - Изглеждаш добре.
Зоуи ме предупреди, че изглеждаш зле, и наистина е така.
Ами...
Виж, не знам как да го кажа...
Загрижени сме за теб. Аз съм загрижен.
Няма защо. - Ти беше най-добрият ми приятел.
Всичко хубаво в живота си го дължа на теб.
И преди мен си беше добре.
Говоря сериозно.
Последните години бяха страхотни.
Баща ми се пенсионира.
Искаше да поема компанията, но не можах да го направя.
Знаех, че бял ден няма да видя там.
Започнах собствен бизнес.
Много по-малък, трудно е...
Но...
...ми носи удовлетворение. Щастлив съм.
Щастлив съм благодарение на теб.
Ти ми каза да се приема такъв, какъвто съм.
Липсваш ни, Ник. Искаме само да си щастлив.
Ник!
Откога не сме се виждали! - Здравей, Дона.
Как си? - Добре.
Сигурен ли си? Изглеждаш ужасно. - Добре съм.
Алекс, трябва да открадна мъжа ти за минута.
Добре. - Ела.
Не го пускай да си тръгне. - Няма.
Здрасти. - Здрасти.
Как си?
Всички казват, че изглеждам зле, така че...
Една усмивка ще оправи положението.
Вече изглеждаш по-добре.
Липсваш на всички ни, Ник.
Заради мен ли избягваш компанията?
Виж...
Нарани ме много, като скъса с мен.
Наистина много.
Но с времето осъзнах, че си бил прав.
Можеше да продължим още година
или пет години.
Не знам дали щеше да издържиш.
А ако не се бяхме разделили, нямаше да съм с Томи,
а ако не бях с Томи...
Не съжалявай за миналото.
То ни е довело там, където трябва да бъдем.
Много ни липсваше, Ник.
Алекс, ела да се снимаме.
Трябва да вървя.
Радвам се, че дойде.
Превод КАЛИНА КИРИЛОВА